**Ce bine-arăți în seara asta**

*Gustavo El*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cât de frumos percep iubirea

Când stai la pieptu-mi cuibărită

Și-n ochi ți se citește fericirea

Cât de frumos arăți când ești iubită!

Ce-aromă dulce de căpșune

Are gurița ta,și cât de vie

Ești lângă mine nu pot spune

Căci nu-mi ajung cuvinte-o mie

Ești muza ce-astăzi guvernează

Peste întregul Univers al meu

Pare că viața îmi păstrează

Tot ce-i mai viu din curcubeu

Nimic nu poate să-mi înșele

Privirea.Ești neprețuit tezaur

Și toate versurile mele

Îți sunt menite,strop de aur:

Ești cea mai rară nestemată

Și azi ai dragostea mea toată!